**Dalyviai:** mergaitės (U14) ir berniukai (U13/14).

**Konkurso eiga:**

- konkurso dalyviai rungtį pradeda ties vidurio linija. Vienu metu pradeda du žaidėjai – vienas į vieną krepšį, kitas į kitą.

- žaidimas pradedamas, teisėjui leidus ir sušvilpus;

-žaidėjas varosi kamuolį nuo vidurio linijos į vieną krepšį ir atlieka metimus tokia tvarka: iš po krepšio, nuo baudos metimo linijos, iš tritaškio

-nepataikęs iš vieno taško negali pereiti prie kito taško;

-žaidimo tikslas – kuo greičiau pataikyti visus tris metimus ir paliesti vidurio liniją;

-fiksuojamas laikas, nuo teisėjo švilpuko iki momento, kai žaidėjas paliečia vidurio liniją. Abiejų žaidėjų laikas fiksuojamas, vienam žaidėjui pabaigus rungtį ir palietus liniją, kito laikas taip pat fiksuojamas. Į finalinį etapą patenka 4 geriausią laiką užfiksavę žaidėjai

**Taisyklės:**

- konkursas vykdomas atskirai tarp mergaičių ir berniukų.

- konkursas yra individualus.

- vienu metu rungtyniaujama su vienu kamuoliu, žaidėjas dalyvauja su pasirinkto dydžio kamuoliu (U14 mergaitės ir U13 berniukai – su 5 dydžio kamuoliu, U14 berniukai – su 6 dydžio kamuoliu)

- žaidimui vadovauja teisėjai;

- žaidimas stabdomas, fiksuojamas laikas, kai žaidėjas įmetęs visus tris metimu ir pagavęs kamuolį, grįžta bei paliečia vidurio liniją;

- į pusfinalį patenka 4 žaidėjai, rungtį įveikę greičiausiai; pusfinaliuose laikas nebefiksuojamas, varžomasi porose prie skirtingų krepšių.

-pusfinalių etape poros skirstomos tokia tvarka:

4-tą rezultatą užfiksavęs žaidėjas ir 1-ą rezultatą užfiksavęs žaidėjas (atrankos etape)

3-ią rezultatą užfiksavęs žaidėjas ir 2-ą rezultatą užfiksavęs žaidėjas.

-Į finalą patenka po vieną žaidėją iš kiekvieno pusfinalio, kuris pirmas sumetė visus tris metimus ir palietė vidurio liniją. (LAIKAS NEBEFIKSUOJAMAS)

- finale varžosi du žaidėjai (po vieną prie abiejų krepšių). Pradeda vienu metu, teisėjui leidus. Laikas nefiksuojamas. Konkurso nugalėtoju tampa žaidėjas, pirmasis pataikęs visus tris metimus ir palietęs vidurio liniją.